Document ID: 31998L0085

Direktiva Komisije 98/85/ES
z dne 11. novembra 1998
o spremembi Direktive Sveta 96/98/ES o pomorski opremi
(besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 96/98/ES z dne 20. decembra 1996 o pomorski opremi [1] ter zlasti prve in druge alinee direktive,
(1) ker so v smislu Direktive Sveta 96/98/ES mednarodne konvencije, vključno s Konvencijo SOLAS iz leta 1974, ter standardi preskušanja, vključno z njihovimi spremembami, tisti, ki veljajo na datum sprejetja navedene direktive;
(2) ker so od sprejetja navedene direktive začele veljati ali bodo v kratkem začele veljati spremembe Konvencije SOLAS in drugih mednarodnih konvencij ter novi standardi preskušanja;
(3) ker ti instrumenti določajo nova pravila glede opreme, ki jo je treba namestiti na ladjah;
(4) ker je treba ustrezno spremeniti Direktivo 96/98/ES;
(5) ker so ukrepi, predvideni s to direktivo, v skladu z mnenjem odbora, ustanovljenega s členom 12 Direktive Sveta 93/75/EGS [2], kakor je bila nazadnje spremenjena z Direktivo Komisije 98/74/ES [3],
SPREJELA NASLEDNJO DIREKTIVO:
Člen 1
Direktiva 96/98/ES se spremeni:
1. Člen 2 se spremeni:
a) Točka (c) se nadomesti:
"c) "naprave za radijske zveze" pomenijo naprave, ki se zahtevajo v Poglavju IV Konvencije SOLAS 1974, v različici, ki velja 1. januarja 1999, in dvosmerni radiotelefonski aparat UKV za rešilna plovila, ki ga zahteva pravilo III/6.2.1 iste konvencije;"
b) V točkah (d) in (n) se besede "datum sprejetja te direktive" nadomestijo s "1. januarja 1999".
2. Priloga A se nadomesti z besedilom iz Priloge k tej direktivi.
Člen 2
1. Države članice sprejmejo zakone in druge predpise, potrebne za uskladitev s to direktivo, najpozneje do 30. aprila 1999. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji temeljne predpise nacionalne zakonodaje, sprejete na področju, ki ga ureja ta direktiva.
Člen 3
Ta direktiva začne veljati tretji dan po objavi v Uradnem listu Evropskih skupnosti.
Člen 4
Ta direktiva je naslovljena na države članice.
V Bruslju, 11. novembra 1998

Labels: 7
8
3
20